**Covid elleni védekezés**

Mindig is nagy hangsúlyt fektettünk az egészséges és biztonságos környezet kialakítására, az iskolát látogatók, gyerekek, felnőtt dolgozók, egészségének megőrzésére. E védekező tevékenységet a Covid-fertőzés ideje alatt fokozottan végezzük. A biztonság érdekében az EMMI utasításának megfelelően alábbi rendszabályokat, intézkedéseket vezettük be:

* Az iskola területére csak a gyerekek, az iskola dolgozói és az intézmény működését biztosító szolgáltatók képviselői léphetnek be. A szülők a kapuig kísérhetik gyermekeiket.
* Rendkívüli esetben az aktuális járványügyi szabályok betartása mellett az intézmény vezetője kivételt tehet.
* A belépést követően mindenki számára biztosított és kötelező az automata kézfertőtlenítők használata, melyből 12 darab áll a gyermekek rendelkezésére.
* Az iskolába érkezéskor mindenki testhőmérsékletét megmérjük.
* A közösségi tereken (aula, folyosó, büfé, mosdók) a maszk viselése kötelező.
* A belső tereken naponta kétszer fertőtlenítős takarítást végzünk. A mosdókban több alkalommal.
* A kézzel érintett felületeket (pl. kilincsek, korlátok), valamint az osztályok bútorzatát naponta fertőtlenítjük.
* Az osztálytermekben a biztonsági előírások betartásával UV fertőtlenítést végzünk.
* Az alsó tagozaton kézmosó konténert állítottunk üzembe, csökkentve a mosdók zsúfoltságát.

Kérjük Önöket, hogy szeptembertől Önök is tartsák be az aktuális biztonsági előírásainkat! Ez közös érdekünk! Előre is köszönjük!